Az ATOSZ pályázati felhívása esettanulmány írására

Az ATOSZ felhívásának célja:

A bántalmazás kapcsán a jelzőrendszer működését bemutató jó gyakorlatok és anomáliák szemléltetése az átmeneti gondozás szempontjából. Az átmeneti gondozásban dolgozók egy-egy kiválasztott eset tükrében ismertetik, hogy a bántalmazás kapcsán mik a szakemberek feladatai, és ezek hogyan valósultak meg a gyakorlatban, milyen lépések, megoldások járultak vagy járulhattak volna hozzá a probléma megszűntetéséhez. Az esettanulmány térjen ki arra is, milyen tényezők gátolták az ideális esetkezelés folyamatát, tapasztalhatóak voltak-e rendszerhibák, ki lehet-e emelni valamilyen jó gyakorlatot?

Pályázók köre:

Átmeneti gondozásban dolgozó szociális szakemberek.

Esettanulmánnyal kapcsolatos kitételek:

- Max. 8 oldalas esettanulmány benyújtása (12-es betűmérettel, másfeles sorközzel) - Az esettanulmányban se a bemutatott család, se a segítő szervezet, se maga a segítő, se az együttműködő szervezetek ne legyenek beazonosíthatóak. - 5 példányban, jelszóval ellátva kell benyújtani postai úton az ATOSZ 2100 Gödöllő, Pf. 268. címre - Esettanulmány mellé kisebb zárt borítékba kell elhelyezni a jelszóhoz tartozó szerzői adatokat (név, intézmény, munkakör, értesítési e-mail cím), amelyeket a bírálóbizottság csak az értékelés után nyit ki.

Az esettanulmányok beérkezési határideje:

- 2016. február 28..

Az esettanulmányokat 4 ATOSZ elnökségi tagból és 4 külsős tagból álló bizottság értékeli.

Díjazás:

**1. helyezett: 60 ezer Ft 2. helyezett: 40 ezer Ft 3. helyezett: 20 ezer Ft**

Mindhárom díjazott lehetőséget kap az ATOSZ V. országos konferenciáján max. 20 perces esetbemutató előadásra. A legjobb 10 írást az ATOSZ egy köteteben megjelenteti. A pályázók vállalják, hogy az ATOSZ ellentételezés nélkül publikálhatja az írásokat.

Gödöllő, 2017.01.20. Roszík Ágnes

az ATOSZ elnöksége nevében